સામગ્રી: વિધાનસભામાં વિપક્ષના નેતા પરેશ ધાનાણીએ પત્રકારો સાથે વાત કરતા આશા વ્યક્ત કરી હતી કે રાજ્ય સરકાર જનતાની સમસ્યાને ધ્યાને લેશે અને તેને દૂર કરવા માટેની જોગવાઈઓ બજેટમાં કરશે. 

સાથે જ ધાનાણીએ 'સકારાત્મક વિપક્ષ'ની ભૂમિકા ભજવવાની વાત કહી હતી. 

ઉલ્લેખનીય છે કે લોકસભાની ચૂંટણીને લક્ષમાં લઈને ગુજરાત સરકારે ગત ફેબ્રુઆરી માસમાં રૂ. 1.92 લાખ કરોડનું વચગાળાનું બજેટ રજૂ કર્યું હતું. 

2019-20ના બજેટની મુખ્ય જોગવાઈઓ

ગુજરાતની સ્થાપના પછી પ્રથમવાર બે લાખ કરોડથી વધારે મોટું બજેટ. 

2022 સુધીમાં દરેક ઘર સુધી 'નળ મારફત જળ' પહોંચાડવાની કેન્દ્ર સરકારની યોજનાને સાર્થ કરવા રાજ્ય સરકાર પ્રયાસ કરશે. આ માટે ત્રણ વર્ષ દરમિયાન રૂ. 20 હજાર કરોડ ખર્ચાશે. 

શહેરી વિસ્તારમાં ગટરના પાણીને ટ્રિટ કરીને શુદ્ધ કરીને ખેતી-ઉદ્યોગમાં વપરાશ માટે 300 MLDના પ્રોજેક્ટ્સ મંજૂર કરાયા. 

ત્રણ વર્ષમાં 15 લાખ યુવાનોને રોજગારી આપવામાં આવશે.

કેન્દ્ર સરકારની યોજના કિસાન સન્માનનિધિની રકમની રાજ્ય સરકારે ચૂકવી. 

2022 સુધીમાં સૌર- પવન ઊર્જા દ્વારા 30 હજાર મેગાવૉટ વીજઉત્પાદનનું લક્ષ્યાંક. 

આંગણવાડી બહેનોના પગારમાં 900 રૂપિયાનો વધારો કરવામાં આવશે.

પ્રદૂષણ અટકાવવાની યોજના માટે રૂ. 500 કરોડની જોગવાઈ કરવામાં આવી.

ગીરના સિંહોના સંરક્ષણ માટે રૂ. 132 કરોડની જોગવાઈ કરવામાં આવી.

બજેટમાં 'નવી વ્હાલી દીકરી યોજનાની જાહેરાત. મુજબ 2 લાખની આવક ધરાવતા પરિવારોને સહાય અપાશે. દીકરી પહેલા ધોરણમાં આવે ત્યારે 4000ની અને 9મા ધોરણમાં આવે ત્યારે 6000ની સહાય અપાશે. દીકરી 18 વર્ષ પૂર્ણ કરે ત્યારે 1 લાખની સહાય અપાશે. 133 કરોડની જોગવાઈ કરવામાં આવી છે.

આવતી અષાઢી બીજ સુધીમાં 1 લાખ 25 હજાર ખેડૂતોને વીજ કનેક્ષન આપવામાં આવશે.

અષાઢી બીજથી નર્મદાના મેઇન ગેટ ખોલી પાણી આપવામાં આવશે.

આગામી ત્રણ વર્ષમાં નવા 60,000 સરકારી કર્મચારીઓની ભરતી કરવામાં આવશે.

સરકારી હૉસ્પિટલમાં વિનામૂલ્યે સારવાર માટે રૂ. 500 કરોડની જોગવાઈ કરવામાં આવી.

રાજ્યનો ગ્રોથ 11.65 ટકા, ડબલ ડિજિટમાં છે. છેલ્લા 16 વર્ષમાં ગુજરાતે કદી ઓવરડ્રાફ્ટ લેવો પડ્યો નથી.

નાણાકીય શિસ્ત જાળવી રાખીએ છીએ. સાતમી વખત બજેટ રજૂ કરી રહ્યો છું, તેનો મને આનંદ છે.

પાકવીમા યોજનામાં ગુજરાત 1073 કરોડ રૂપિયાની જોગવાઈ કરવામાં આવી.

ખેડૂતોને રાસાયણિક ખાતર પૂરું પાડવા રૂ. 25 કરોડની સહાયની જોગવાઈ. 

પાકવીમાના પ્રશ્નોમાં સરકાર ટેકનૉલૉજીનો ઉપયોગ કરશે....\nઅગાઉની સામગ્રીનો સારાંશ નીચે મુજબ કરી શકાય છે:
આજથી ગુજરાત વિધાનસભાનું સત્ર શરૂ થઈ રહ્યું છે અને નાણા મંત્રી નીતિન પટેલ ગુજરાતનું 2019-20નું બજેટ રજૂ કર્યું.